ମୁମ୍ବାଇଃ ବଲିଉଡର ମିସେସ୍ ଖିଲାଡି ଓରଫ୍ ଟ୍ୱିଙ୍କିଲ ଖନ୍ନା। ସେ ଲୋକଙ୍କ ସାମ୍ନାରେ ନିଜ ମତ ରଖିବାକୁ କେବେବି ପଛଘଞ୍ଚା ଦିଅନ୍ତି ନାହାନ୍ତି। ସେ ଦେଶ ବିଦେଶରେ ଘଟୁଥିବା ପ୍ରତିଟି ଘଟଣା ଉପରେ ନଜର ରଖନ୍ତି। ସେହି ପ୍ରସଙ୍ଗରେ ନିଜ ମନ୍ତବ୍ୟ ମଧ୍ୟ ଦିଅନ୍ତି। ଏନେ ଦେଶରେ ଚର୍ଚ୍ଚାରେ ଥିବା ଲଖିମପୁର ହିଂସା ଘଟଣାକୁ ନେଇ ନିଜ ମନ୍ତବ୍ୟ ରଖିଛନ୍ତି। ସେ ଏହି ହିଂସାକୁ 'ସ୍କ୍ୱିଡ୍ ଗେମ୍'ର ସ୍ୱଦେଶୀ ସଂସ୍କରଣ ବୋଲି ବର୍ଣ୍ଣନା କରିଛନ୍ତି।
ଟ୍ୱିଙ୍କିଲ ଡାଲଗୋନା କ୍ୟାଣ୍ଡି ପାଇଁ ନିର୍ବାଚନ ଚିହ୍ନ ଏବଂ ବିଭିନ୍ନ ଗଣମାଧ୍ୟମ ସଂସ୍ଥାକୁ ଟାର୍ଗେଟ କରିଛନ୍ତି। ଟଗ ଅଫ୍ ୱାର ପାଇଁ ସେ କେନ୍ଦ୍ର ଓ ରାଜ୍ୟ ସରକାରଙ୍କ ମଧ୍ୟରେ ଥିବା ବିବାଦକୁ ଧ୍ୟାନ ଦେଇଛନ୍ତି। ଗ୍ଲାସ୍ ଷ୍ଟେପିଂ ଷ୍ଟୋନ ଖେଳ ପାଇଁ ସେ ବ୍ୟବସାୟ ଜଗତକୁ ଟାର୍ଗେଟ କରିଛନ୍ତି।
ସେହିପରି ମାର୍ବଲ ଗେମ୍ ପାଇଁ ସବୁଠାରୁ ଚର୍ଚ୍ଚିତ ଘଟଣା ଆର୍ଯ୍ୟନ୍ ଖାନ୍ ଡ୍ରଗ୍ସ ମାମଲା ଉପରେ ନିଜ ମନ୍ତବ୍ୟ ରଖିଛନ୍ତି ଟ୍ୱିଙ୍କିଲ। ଉକ୍ତ ଖେଳରେ ଖେଳାଳିଙ୍କୁ ତାଙ୍କର ସମସ୍ତ ପ୍ରକାରର ମାର୍ବଳ ହରାଇବା ପାଇଁ ପ୍ରବର୍ତ୍ତିତ କରାଯାଏ ବୋଲି ସେ କହିଛନ୍ତି।
